एचसीएल टेक ने एली लिली के साथ करार किया  
आईटी फर्म एचसीएल टेक्नोलॉजी और फार्मा कंपनी एली लिली ने प्रौद्योगिकी विकास के संबंध में एक समझौता किया।
आईटी फर्म एचसीएल टेक्नोलॉजी और फार्मा कंपनी एली लिली ने प्रौद्योगिकी विकास के संबंध में एक समझौता किया जिसके तहत एचसीएल एली लिली की वैश्विक प्रतिस्पर्धी क्षमता बढ़ाने के लिए उसकी परिचालन क्षमता में सुधार करेगी।  एचसीएल ने बॉम्बे स्टॉक एक्सचेंज को दी सूचना में बताया कि उसने एली लिली के साथ मिलकर सिंगापुर में एक को-इन्नोवेशन लैब खोलने का निर्णय किया है। हालांकि, कंपनी ने इस साझीदारी के वित्तीय ब्यौरे का खुलासा नहीं किया।